# กริสเตียน มิฆาเรส
กริสเตียน มิฆาเรส (Cristian Mijares) หรือ กริสเตียน ริการ์โด ลูซิโอ มิฆาเรส (Cristian Ricardo Lucio Mijares) นักมวยสากลชาวเม็กซิโก เกิดเมื่อ 2 ตุลาคม พ.ศ. 2524 ที่ ดูรังโก เม็กซิโก สถิติการชก 50 ครั้ง ชนะ 42 (น็อค 18) เสมอ 2 แพ้ 6

 ประวัติ 
มิฆาเรสเป็นนักมวยสากลอาชีพชาวเม็กซิโก เป็นแชมป์โลกของสภามวยโลกและสมาคมมวยโลก ในรุ่นซูเปอร์ฟลายเวท จนกระทั่งพ่ายแพ้ต่อวิค ดาร์ชิเนียนเมื่อ 1 พฤศจิกายน พ.ศ. 2551 ลุงของมิฆาเรส บิเซนเต มิฆาเรส ซัลดิบา เคยเป็นนักมวยเช่นเดียวกัน

มิฆาเรสได้เป็นแชมป์เม็กซิโกรุ่นซูเปอร์ฟลายเวทเทื่อ 3 มิถุนายน พ.ศ. 2549 เมื่อชนะน็อคอดัลเบร์โต ดาบิยา ยก 6 ต่อมา เขาชนะคะแนนคัตสึชิเกะ คาวาชิมะ ในการชิงแชมป์เฉพาะกาลของสภามวยโลกที่ว่างเมื่อ 18 กันยายน พ.ศ. 2549 มิฆาเรสได้เป็นแชมป์โลกตัวจริงหลังจากมัตสึโมริ โทกูยามะสละตำแหน่งเมื่อ 6 ธันวาคม พ.ศ. 2549 และได้ขึ้นชกกับคาวาชิมะอีกครั้งและเป็นฝ่ายชนะทีเคโอในยกที่ 10 จากนั้น เขาชกป้องกันตำแหน่งกับฆอร์เฆ อาร์เช ซึ่งเป็นการชกที่ดุเดือดมาก และมิฆาเรสเป็นฝ่ายชนะคะแนน

มิฆาเรสได้ชกล้มแชมป์กับอาเล็กซันเดร์ มูโฌซ แชมป์โลกWBA (ซูเปอร์แชมป์) รุ่นซูเปอร์ฟลายเวท และเป็นฝ่ายชนะคะแนน ได้เป็นซูเปอร์แชมป์ในรุ่นนี้ของสมาคมมวยโลก จากนั้น ชกชนะทีเคโอ ฉัตรชัย อีลิทยิม อดีตแชมป์โลกชาวไทย ยก 3 จากนั้น ได้ขึ้นชกล้มแชมป์กับวิค ดาร์ชิเนียน แชมป์โลกIBF รุ่นเดียวกัน แต่ครั้งนี้มิฆาเรสเป็นฝ่ายแพ้น็อคในยกที่ 9

มิฆาเรสเลื่อนรุ่นขึ้นมาชกในรุ่นแบนตัมเวทและขึ้นชิงแชมป์โลกเฉพาะกาล WBA รุ่นแบนตัมเวท กับเนโอมาร์ เซร์เมโย เมื่อ 14 มีนาคม 2552 แต่ไม่สำเร็จ เขาขึ้นชกแก้มือกับเซร์เมโยอีกครั้งเมื่อ 12 กันยายน ปีเดียวกัน แต่แพ้คะแนนอีก อีกสองวันต่อมา มิฆาเรสจึงประกาศแขวนนวมไป 1 ปี แล้วกลับมาชกอีก ได้ครองแชมป์โลก IBF รุ่นจูเนียร์แบนตัมเวท พ.ศ. 2553

 เกียรติประวัติ 

 แชมป์เม็กซิโกรุ่นซูเปอร์ฟลายเวท (2547 – 2549)
 แชมป์ WBA Fedelatin รุ่นซูเปอร์ฟลายเวท
 ชิง 16 กันยายน 2548 ชนะทีเคโอ อาลิมี กอยติอา ยก 3 ที่ เม็กซิโก
 แชมป์โลก WBC รุ่นซูเปอร์ฟลายเวท
 ชิง 18 กันยายน 2549 ชนะคะแนน คัตสึชิเกะ คาวาชิมะ ที่ ญี่ปุ่น
 ป้องกันแชมป์ครั้งที่ 1, 17 พฤศจิกายน 2549 ชนะคะแนน เรย์นันโด โลเปซ ที่ เม็กซิโก
 ป้องกันแชมป์ครั้งที่ 2, 3 มกราคม 2550 ชนะทีเคโอ คัตสึชิเกะ คาวาชิมะ ยก 10 ที่ญี่ปุ่น
 ป้องกันแชมป์ครั้งที่ 3, 14 เมษายน 2550 ชนะคะแนน ฆอร์เฆ อาร์เช ที่ สหรัฐ
 ป้องกันแชมป์ครั้งที่ 4, 13 กรกฎาคม 2550 ชนะทีเคโอ เทบเป คิกูอิ ยก 10 ที่ เม็กซิโก
 ป้องกันแชมป์ครั้งที่ 5, 20 ตุลาคม 2550 ชนะน็อค แฟรงก์ กอร์ณุก ยก 1 ที่ เม็กซิโก
 ป้องกันแชมป์ครั้งที่ 6, 16 กุมภาพันธ์ 2551 ชนะคะแนน โฆเซ นาบาร์โร ที่ สหรัฐ
 ป้องกันแชมป์ครั้งที่ 7 และชิงแชมป์โลก WBA (ซูเปอร์แชมป์) รุ่นซูเปอร์ฟลายเวท , 17 พฤษภาคม 2551 ชนะคะแนน อาเล็กซันเดร์ มูโญซ ที่ เม็กซิโก
 ป้องกันแชมป์ครั้งที่ 8, 30 สิงหาคม 2551 ชนะทีเคโอ ฉัตรชัย อีลิทยิม ยก 3 ที่ เม็กซิโก
 เสียแชมป์ 1 พฤศจิกายน 2551 แพ้ทีเคโอ วิค ดาร์ชิเนียน ยก 9 ที่ สหรัฐ (ชิงแชมป์โลก IBF รุ่นจูเนียร์แบนตัมเวท ไม่สำเร็จด้วย)
 แชมป์ NABF รุ่นแบนตัมเวท
 ชิง 10 เมษายน 2553 ชนะคะแนน ฟรังซิสโก อาร์เช ที่ เม็กซิโก
 แชมป์โลก IBF รุ่นจูเนียร์แบนตัมเวท
 ชิง 11 ธันวาคม 2553 ชนะคะแนน ฆวน อัลเบร์โต โรฮัส ที่ เม็กซิโก
 ป้องกันแชมป์ครั้งที่ 1 14 พฤษภาคม 2554 ชนะคะแนน การ์โลส รุยดา ที่ เม็กซิโก
 แชมป์ WBC International Silver รุ่นซูเปอร์แบนตัมเวท
 ชิง, 21 เมษายน 2555 ชนะน็อค เอดดิ ฆูลิโอ ยก 4 ที่เม็กซิโก
 แชมป์ WBC International Silver รุ่นเฟเธอร์เวท
 ชิง, 15 พฤศจิกายน 2557 ชนะคะแนน เลสเตร์ เมดราโน ที่ เม็กซิโก
 แชมป์ WBC Silver รุ่นเฟเธอร์เวท
 ชิง 4 มิถุนายน 2559 ชนะคะแนน อันเดรส กูเตร์เรส ที่ เม็กซิโก
 ป้องกันแชมป์ครั้งที่ 1, 29 ตุลาคม 2559 ชนะคะแนน โชเฮ คาวาชิมะ ที่ เม็กซิโก 
 เคยชิงแชมป์ต่อไปนี้แต่ไม่สำเร็จ
 ชิงแชมป์เฉพาะกาล WBA รุ่นแบนตัมเวท เมื่อ 14 มีนาคม 2552 แพ้คะแนน เนโอมาร์ เซร์เมโย ที่ เม็กซิโก
 ชิงแชมป์เฉพาะกาล WBA รุ่นแบนตัมเวท เมื่อ 12 กันยายน 2552 แพ้คะแนน เนโอมาร์ เซร์เมโย ที่ เม็กซิโก
 ชิงแชมป์โลก WBC รุ่นซูเปอร์แบนตัมเวท เมื่อ 20 เมษายน 2556 แพ้คะแนน บิกตอร์ เตร์ราซัส ที่ เม็กซิโก
 ชิงแชมป์โลก WBC รุ่นซูเปอร์แบนตัมเวท เมื่อ 8 มีนาคม 2557 แพ้คะแนน เลโอ ซานตา กรุซ ที่ สหรัฐ